**EELNÕU 2024/227**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

MÄÄRUS

### 25. jaanuar 2024 nr

Viljandi Linnavolikogu 29.06.2023 määruse nr 37 „Viljandi linna

avaliku ürituse korraldamise ja pidamise kord“ muutmine

Määrus kehtestatakse korrakaitseseaduse § 59 lõike 1 ja pakendiseaduse § 5 lõike 8 alusel.

1. Lisada Viljandi Linnavolikogu 29.06.2023 määruse nr 37 „Viljandi linna avaliku ürituse korraldamise ja pidamise kord“ § 3 lõige 11 ja sõnastada see järgmiselt: „Avalikul üritusel on lubatud kasutada toidu ja joogi serveerimiseks üksnes korduskasutatavaid anumaid ja söögiriistu.“
2. Lisada Viljandi Linnavolikogu 29.06.2023 määruse nr 37 „Viljandi linna avaliku ürituse korraldamise ja pidamise kord“ § 15 lõikesse 2 punkt 8 ja sõnastada see järgmiselt: „ühekordsete nõude kasutamine toidu ja joogi serveerimisel – pakendiseaduse § 302.“
3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja(d): Vilja Volmer-Martinson

**Esitatud:** 08.01.2024

**Esitaja:** Viljandi Linnavalitsus **Ettekandja:** Tonio Tamra

**Lk arv:** 2

**Hääletamine:** nõudmisel

Seletuskiri

**Viljandi Linnavolikogu 29.06.2023 määruse nr 37 „Viljandi linna**

**avaliku ürituse korraldamise ja pidamise kord“ muutmine**

Eelnõu eesmärk on Viljandi avaliku ürituse korraldamise nõudeid kaasajastada vastavalt kehtima hakkavale seadusepunktile.

Eelnõu koostamist reguleerivad järgmised õiguslikud alused.

Korrakaitseseadus

§ 59. Ürituse korraldamise ja pidamise nõuded

(1) Kohaliku omavalitsuse üksuse haldusterritooriumil ürituse korraldamise ja pidamise nõuded kehtestab kohaliku omavalitsuse volikogu määrusega.

Pakendiseadus

§ 5 Pakendi ja pakendijäätmete vältimine ning ühekordselt kasutatavate plasttoodete turule laskmise piirang

(8) Avalikel üritustel on lubatud kasutada toidu ja joogi serveerimiseks üksnes korduskasutatavaid anumaid ja söögiriistu.

7.03.2023 lisati pakendiseadusele punkt, millega reguleeriti avalikel üritustel toidu ja joogi serveerimiseks kasutatavate nõude laad. Seadusmuudatusest tulenevalt tohib avalikel üritustel toidu ja joogi serveerimiseks edaspidi kasutada ainult korduvkasutatavaid nõusid.

Antud seaduse punkt hakkas kehtima alates 1.01.2024

Pakendiseadus

§ 395 Avalikel üritustel korduskasutuspakendile ülemineku rakendamine

Käesoleva seaduse § 5 lõikes 8 sisalduvaid nõudeid rakendatakse alates 2024. aasta 1. jaanuarist.

Seaduse muudatusest tulenevalt on Viljandi linna avaliku ürituse pidamise korrale lisatud vastav nõue.

Seletuseks teisele lisatud punktile:

Pakendiseadus

8. peatükk VASTUTUS

§ 302  Pakendi ja pakendijäätmete vältimise ning ühekordselt kasutatavate plasttoodete turule laskmise piiramise kohustuse täitmata jätmine

(1) Pakendi ja pakendijäätmete vältimise või ühekordselt kasutatavate plasttoodete turule laskmise piiramise kohustuse täitmata jätmise eest – karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, – karistatakse rahatrahviga kuni 200 000 eurot.

Antud muudatusega tõusevad Viljandi linna poolt korraldatavate ürituste, kus toimub toidu serveerimine, korralduskulud. Need on näiteks Vabariigi aastapäeva õuesündmus (traditsiooniline supi ja kringli serveerimine), Viljandi Hansapäevad (toitlustusala), Viljandi linna sünnipäev (toitlustajad), „Jõulud Viljandis“ advendisündmus(toitlustajad) jm.

Vilja Volmer-Martinson

Kultuuri- ja noorsootöö spetsialist